CELEX: 32006R0943
Language: mt
Date: 2006-06-26 00:00:00
Title: Regolament tal-Kummissjoni (KE) Nru 943/2006 tas- 26 ta' Ġunju 2006 li jemenda r-Regolament (KE) Nru 2707/2000 li jipprovdi regoli ddettaljati sabiex jiġi applikat ir-Regolament tal-Kunsill (KE) Nru 1255/1999 rigward l-għajnuna Komunitarja għall-provvista tal-ħalib u ċerti prodotti tal-ħalib lit-tfal ta' l-iskola f'ċerti stabbilimenti ta' l-edukazzjoni

642               MT              Il-Ġurnal Uffiċjali ta’ l-Unjoni Ewropea                     5.12.2008

32006R0943

27.6.2006                     IL-ĠURNAL UFFIĊJALI TA’ L-UNJONI EWROPEA                            L 173/9

                 REGOLAMENT TAL-KUMMISSJONI (KE) Nru 943/2006

                                        tas-26 ta’ Ġunju 2006

 li jemenda r-Regolament (KE) Nru 2707/2000 li jipprovdi regoli ddettaljati sabiex jiġi
       applikat ir-Regolament tal-Kunsill (KE) Nru 1255/1999 rigward l-għajnuna
Komunitarja għall-provvista tal-ħalib u ċerti prodotti tal-ħalib lit-tfal ta’ l-iskola f’ċerti
                            stabbilimenti ta’ l-edukazzjoni

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar
l-organizzazzjoni komuni tas-suq tal-ħalib u tal-prodotti tal-ħalib1 u b'mod partikolari l-
Artikoli 15 u 47, it-tieni inċiż, tiegħu,

Billi:

(1)      L-Artikolu 14(3) tar-Regolament (KE) Nru 1255/1999 jistabbilixxi l-ammonti ta'
         għajnuna li għandha tingħata għall-provvista ta' prodotti tal-ħalib lill-istudenti, għall-
         perjodu ta' bejn l-1 ta' Lulju 2006 sat-30 ta' Ġunju 2007.

(2)      Sabiex l-amministrazzjonijiet nazzjonali u dawk responsabbli mill-implimentazzjoni
         ta' l-iskema tal-ħalib fl-iskejjel jipproċessaw faċilment il-pagamenti ta' l-għajnuna, ġiet
         introdotta, lejn tmiem is-sena skolastika 2005/2006 fir-Regolament tal-Kummissjoni
         (KE) Nru 2707/20002, dispożizzjoni tranżitorja fil-każ ta' bidla fir-rata.

(3)      Fl-Istati Membri fejn is-sena skolastika 2006/2007 tispiċċa fl-Lulju se jibqa' jkun
         hemm diffikultajiet fl-ipproċessar tal-pagamenti ta' l-għajnuna minħabba l-bidla fir-
         rata ta' l-għajnuna. Ikun xieraq li l-istess dispożizzjoni tiġi estiża għas-sena skolastika
         2006/2007.

(4)      Għalhekk, ir-Regolament (KE) Nru 2707/2000 għandu jiġi emendat skond dan.

1
         ĠU L 160, 26.6.1999, p. 48. Ir-Regolament kif emendat l-aħħar bir-Regolament (KE) Nru 1913/2005
         (ĠU L 307, 25.11.2005, p. 2).
2
         ĠU L 311, 12.12.2000, p. 37. Ir-Regolament kif emendat l-aħħar bir-Regolament (KE) Nru 2107/2005
         (ĠU L 337, 22.12.2005, p. 20).
 ---pagebreak--- 5.12.2008      MT            Il-Ġurnal Uffiċjali ta’ l-Unjoni Ewropea                    643

(5)    Il-miżuri previsti f'dan ir-Regolament huma skond l-opinjoni tal-Kumitat ta' Ġestjoni
       għall-Ħalib u l-Prodotti tal-Ħalib,

ADOTTAT DAN IR-REGOLAMENT:

                                          Artikolu 1

Fl-Artikolu 4(3) tar-Regolament (KE) Nru 2707/2000, it-tieni subparagrafu jinbidel b'dan li
ġej:

“Madankollu, għas-sena skolastika 2006/2007, ir-rata ta' l-għajnuna fis-seħħ fl-ewwel jum ta'
Ġunju tista' tiġi applikata matul ix-xahar ta' Lulju jekk sena skolastika fl-Istat Membru
tispiċċa f'Lulju. ”

                                          Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 26 ta’ Ġunju 2006.

                                             Għall-Kummissjoni
                                             Mariann FISCHER BOEL
                                             Membru tal-Kummissjoni